ZAJEDNICA SPORTSKIH UDRUGA GRADA SISKA, Trg Grada Heidenheima 1, Sisak,
MB: 3345351, OIB: 16275900664, zastupana po predsjedniku Davoru Iviću (u daljnjem tekstu: Zajednica), s jedne strane

i s druge strane

NAZIV UDRUGE, sa sjedištem u Sisku, ADRESA UDRUGE, OIB UDRUGE, zastupan po predsjedniku/ci _____________________________ 
(u daljnjem tekstu: Korisnik)


(u nastavku teksta: ugovorne strane), zaključili su, u Sisku, slijedeći


DODATAK  UGOVORU broj 1 - 2026

o namjenskoj doznaci sredstava namijenjenih sufinanciranju Programa javnih potreba u
sportu Grada Siska u 2026. godini unutar aktivnosti koje se sufinanciraju putem
Zajednice sportskih udruga grada Siska


Članak 1.

Temeljem odredbi Zakona o sportu ("Narodne novine", broj, 94/13, 85/15 i 19/16, 141/22), Zakona o udrugama ("Narodne novine", broj 74/14), Uredbe o kriterijima, mjerilima i postupcima za sufinanciranje programa i projekata od interesa za opće dobro koje provode udruge ("Narodne novine", broj 26/15), Zakona o financijskom poslovanju i računovodstvu neprofitnih organizacija ("Narodne novine", broj 121/14), Programa javnih potreba u sportu Grada Siska za 2026. godinu (“Službeni glasnik Sisačko-moslavačke županije”, broj 27/15), Ugovora o namjenskoj doznaci sredstava namijenjenih financiranju Programa javnih potreba u sportu Grada Siska u 2026. godini unutar aktivnosti koje se financiraju putem Zajednice sportskih udruga grada Siska (KLASA: 402-08/16-01/05, URBROJ: 2176/05-01/1-16-1) zaključenog između Grada Siska kao vlasnika sredstava i Zajednice sportskih udruga grada Siska kao raspolagatelja istima te Programa rada i Financijskog plana Zajednice sportskih udruga grada Siska za 2026 sa detaljnom raspodjelom sredstava krajnjim korisnicima unutar Programskih aktivnosti Zajednice, ovim Ugovorom uređuju se međusobni odnosi ugovornih strana nastalih s naslova namjenske doznake proračunskih sredstava namijenjenih sufinanciranju Programa javnih potreba u sportu Grada Siska u 2026. godini unutar aktivnosti koje se sufinanciraju putem Zajednice.


Članak 2.

Zajednica se obvezuje, iz sredstava proračuna Grada Siska za 2026. godinu, sufinancirati
PLAN I PROGRAM RADA I FINANCIJSKI PLAN UDRUGE ZA 2026. GODINU
(u nastavku teksta: Program), kojega se obvezuje izvršavati Korisnik, nositelj Programa, u ukupnom iznosu od 

= XX.000,00  Kn
(slovima: xxtisućaeura i 00/00 lipa)


Razdoblje provedbe Programa je od 01.01.2026. godine do 31.12.2026. godine.

Članak 3.

Sredstva iz članka 2. ovog Ugovora mogu se koristiti isključivo za provedbu Programa redovite djelatnosti Korisnika, sukladno Statutu Zajednice, Strategiji i kriterijima raspodjele sredstava u sportu grada Siska te Programu rada i financijskom planu Zajednice sportskih udruga grada Siska za 2026. godinu, a prema dostavljenoj dokumentaciji prilikom prijave na Javni poziv za sufinanciranje programa od interesa za opće dobro u području sporta grada Siska za 2026. godinu.

Svaki rashod i izdatak Korisnika sredstava iz ovog Ugovora mora se temeljiti na Zakonu o sportu, Zakonu o udrugama, Zakonu o računovodstvu neprofitnih organizacija, Uredbi Vlade Republike Hrvatske o kriterijima mjerilima i postupcima financiranja i ugovaranja programa i projekata od interesa za opće dobro koje provode udruge te svim Odlukama i aktima Zajednice. 


Članak 4.

Korisnik se obvezuje osigurati preostala sredstva potrebna za provedbu Programa iz članka 2. ovog Ugovora, a dobivena sredstva iz članka 2. ovog Ugovora, koristit će strogo namjenski, za Ugovorom utvrđene namjene, štedljivo i u skladu s propisima i odredbama proračunskog zakonodavstva o korištenju, odnosno raspolaganju tim sredstvima.

Korisnik se obvezuje da će za vrijeme trajanja ovog Ugovora obavljati svoju djelatnost u skladu sa odredbama Zakona o sportu te ostalim pozitivnim propisima Republike Hrvatske, aktima Grada Siska i Zajednice.

Korisnik se obvezuje da će svako plaćanje iz Proračunskih sredstava biti temeljeno na vjerodostojnoj knjigovodstvenoj ispravi kojom se dokazuje obveza plaćanja.

Korisnik je dužan omogućiti Zajednici kontrolu nad realizacijom Programa iz ovog Ugovora (programska i financijska kontrola), u skladu s ovim Ugovorom i aktima Zajednice.

Korisnik je obvezan sudjelovati u svim akcijama koje organizira Zajednica u svrhu promocije sporta grada Siska u skladu s mogućnostima i objektivnim okolnostima.  

Članak 5.

Zajednica se obvezuje sredstva iz članka 2. ovog Ugovora prenijeti na žiro račun Korisnika broj HR000000000000000, tijekom 2026. godine, sukladno Programu rada i financijskom planu Zajednice sportskih udruga grada Siska za 2026. godinu, u pravilu u skladu s dinamikom provedbe Programa redovite djelatnosti Korisnika.

Korisnik je dužan najkasnije do kraja tekućeg mjeseca dostaviti u Zajednicu specificirani Zahtjev o traženom iznosu i korištenju proračunskih sredstava za naredni mjesec, a u skladu s dinamikom provedbe Programa redovite djelatnosti Korisnika.


Članak 6.

Radi kontrole namjenskog korištenja sredstava, Korisnik se obvezuje da će Zajednici dostaviti polugodišnje i godišnje Izvješće o provedbi Programa iz članka 2. ovog Ugovora i to najkasnije do 10.07.2026. godine (Polugodišnje izvješće) i 30.01.2027. godine (godišnje Financijsko izvješće za 2026. godinu). 
I polugodišnje i godišnje Izvješće treba sadržavati:

1. Opisni izvještaj,
1. Financijski pregled utrošenih sredstava (uz detaljno dokumentiranje svih troškova po stavkama troškova i izvorima prihoda)
1. Popratnu dokumentaciju vezanu uz izvršeni Program (Odluke nadležnih tijela Korisnika o usvajanju Izvješća i sl.)
Izvješća se odnose na Program kao cjelinu, bez obzira koji dio financira Zajednica kao davatelj financijskih sredstava.
Članak 7.
Korisnik se obvezuje da će, na Zahtjev Zajednice, dostaviti detaljnu knjigovodstvenu dokumentaciju troškova sa kopijama plaćenih računa te obračun troškova sa specifikacijom onih plaćenih sredstvima Zajednice.

Osim polugodišnjeg i godišnjeg Izvješća, Korisnik se obvezuje, na Zahtjev Zajednice, dostaviti i Izvješća za kraća vremenska razdoblja provedbe Programa.


Članak 8.

Zajednica pridržava pravo kontinuiranog praćenja i vrednovanja izvršenja Programa Korisnika iz članka 2. ovog Ugovora te preispitivanje financija i troškova kontrolama na licu mjesta u bilo koje vrijeme trajanja sufinanciranja te u razdoblju od 7 (sedam) godina nakon završetka provedbe Programa.

Za ugovorena sredstva za sufinanciranje provedbe Programa iz članka 2. ovog Ugovora, u iznosu većem od 13.200,00 €, Zajednica će obaviti neposrednu kontrolu iz prethodnog stavka kroz terenski posjet prostorijama Korisnika te je o namjeri izvršenja neposredne kontrole dužna prethodno obavijestiti Korisnika (može i putem elektroničke pošte) barem 3 (tri) dana prije planiranog izvršenja kontrole.

Za ugovorena sredstva za sufinanciranje provedbe Programa iz članka 2. ovog Ugovora, u iznosu manjem od 13.200,00 €,, Zajednica može, po Odluci Izvršnog odbora Zajednice, obaviti neposrednu kontrolu iz prethodnog stavka kroz terenski posjet prostorijama Korisnika te je o namjeri izvršenja neposredne kontrole dužna prethodno obavijestiti Korisnika (može i putem elektroničke pošte) barem 3 (tri) dana prije planiranog izvršenja kontrole.

Korisnik ovlašćuje Zajednicu da radi nadzora namjenskog korištenja sredstava iz članka 2. ovog Ugovora neposredno kontaktira sve pravne i fizičke osobe kojima je, prema priloženoj dokumentaciji, Korisnik isplatio novčana sredstva koja je dobio od Zajednice za sufinanciranje Programa.

Članak 9.

Korisnik se obvezuje pravodobno izvijestiti Zajednicu o mogućim objektivnim smetnjama tijekom provedbe Programa iz članka 2. ovog Ugovora, koje onemogućuju provedbu Programa u roku ili u skladu s drugim odredbama ovog Ugovora i drugih akata Zajednice. 

Na osnovu dostavljenih Obavijesti, Zajednica će odlučiti o eventualnoj promjeni ugovornih obveza. 

Članak 10.

Eventualna preraspodjela odnosno prenamjena proračunskih sredstava iz ovog Ugovora podliježe odredbama pozitivnih zakonskih propisa i akata Zajednice te propisanoj proceduri te se strogo zabranjuje Korisniku samostalno poduzimanje bilo kakvih radnji po tom pitanju.

Članak 11.

Korisnik se obvezuje pravodobno obavijestiti Zajednicu o potrebi za manjim ili većim izmjenama tijekom provedbe Programa. 

Manje izmjene tijekom provedbe Programa se poglavito odnose na:

	1.	Izmjene Financijskog plana između stavki troškova manje od 15%,
	2.	Adresu/sjedište
	3.	Imena osoba ovlaštenih za zastupanje,
	4.	Imena osoba koje obavljaju stručne poslove (npr. treneri) i njihovu stručnu spremu,
	5.	Rješenje o registraciji,
	6.	Broj žiro računa,
	7.	Izmjene ili prestanak pravne sposobnosti,
	8.	Usklađivanja akata sukladno Zakonu o sportu i Zakonu o udrugama	
	9.	Male izmjene Programa koje ne utječu na njegov opseg i ciljeve (npr. manje
		promjene u vremenskom rasporedu provedbe aktivnosti).

Manje izmjene ne zahtijevaju izradu Dodatka ugovoru, a Korisnik je dužan o istima obavijestiti Zajednicu pisanim putem i to u roku od 15 dana od dana nastanka izmjene i priložiti presliku akta koji se na navedenu izmjenu odnosi.

Veće izmjene tijekom provedbe Programa se poglavito odnose na:
 
	1.	Izmjene Financijskog plana između stavki troškova veće od 15%,
	2.	Dodatak novih aktivnosti u Program
	3.	Promjena ranga natjecanja natjecatelja/natjecateljskih ekipa (viši ili niži rang
		natjecanja)
	4.	Povećanje/smanjenje broja natjecatelja/natjecateljskih ekipa u službenim
		natjecanjima 
	5.	Promjena programskih aktivnosti koja značajno utječe na opseg i ciljeve

Za veće izmjene tijekom provedbe Programa izradit će se Dodatak ugovoru i njegovo potpisivanje od strane Zajednice i Korisnika. Zajednica odlučuje kod svake Obavijesti radi li se o manjoj ili većoj izmjeni i sukladno tome odlučuje je li potrebno izraditi Dodatak ugovoru.	


Članak  12.

Izmjene ugovornih obveza uslijed potrebe za izmjenama prilikom provedbe Programa, Korisnik može zatražiti u pravilu najkasnije do 10.10.2026. godine.

Svaka izmjena ugovornih obveza treba biti zatražena i odobrena u pisanom obliku.

Ugovor se ne može izmijeniti i/ili dopuniti u svrhu ili s učinkom koji bi doveo u pitanje odluku o financiranju ili postupanje u skladu s načelom jednakog postupanja.
Korisnik ne može zatražiti izmjene u provedbi Programa, produljenje razdoblja provedbe ili prenamjenu pojedinih stavki proračuna nakon razdoblja provedbe iz članka 2. ovog Ugovora.

Zahtjev za većim izmjenama Ugovora uslijed potrebe za izmjenama prilikom provedbe Programa, Korisnik dostavlja Zajednici u pisanom obliku s obrazloženjem i popratnom dokumentacijom kojom se opravdava taj Zahtjev.

Članak 13.

Zajednica ima pravo ne odobriti prenamjenu dijela sredstava, izmjenu ugovornih obveza i/ili produljenje razdoblja provedbe Programa ako se time bitno mijenja sadržaj i priroda Programa ili ako Zahtjev nema utemeljenje u objektivnim razlozima za izmjenu, prenamjenu i/ili produljenje razdoblja provedbe.

Članak 14.

Ako tijekom proračunske godine dođe do smanjenja proračunskih prihoda, odnosno ako se isti ne budu ostvarili u planiranom opsegu, nadležno tijelo GRADA SISKA koji je vlasnik sredstava iz ovog Ugovora i kojim sredstvima temeljem ovog Ugovora raspolaže Zajednica, poduzet će mjere za uravnoteženje Proračuna, sukladno Zakonu o proračunu i aktima Grada Siska, a koje mjere mogu imati za posljedicu smanjenje potraživanja, odnosno obveza između ugovornih strana iz ovoga Ugovora, o čemu će ugovorne strane, u pravilu, zaključiti odgovarajući Dodatak ovom Ugovoru, u svakom slučaju bez ikakva daljnjeg pitanja ii prigovora krajnjeg Korisnika sredstava.

Članak 15.

Ako Zajednica utvrdi da je Korisnik nenamjenski koristio sredstva financijske potpore za izvršenje Programa iz članka 2. ovog Ugovora ili nije proveo Program u ugovorenom razdoblju, ako nije podnio odgovarajuća Izvješća u roku i sa sadržajem određenim u članku 6. ovog Ugovora ili ako Zajednici ne omogući nadzor nad namjenskim korištenjem sredstava iz članka 8. ovog Ugovora, daljnja isplata bit će obustavljena, a Korisnik dužan vratiti primljena nenamjenski utrošena ili neutrošena sredstva, uz obračunate kamate utvrđene u poslovnoj banci Zajednice u roku od 30 dana od dana primitka pisane obavijesti Zajednice o potrebi vraćanja zaprimljenih sredstava.

Članak 16. 

Ako Zajednica utvrdi da Korisnik nije ispunio ugovorne obveze, uskratit će pravo na dodjelu financijskih sredstava programima/projektima Korisnika u sljedećih godinu dana.

Članak 17.

Zajednica ne snosi odgovornost, neposrednu ili posrednu, za štete proizašle iz bilo koje aktivnosti Korisnika u provedbi ugovorenog Programa.


Članak 18.

Potpisivanjem ovog Ugovora, Korisnik se obvezuje da kao primatelj bespovratnih sredstava iz javnih izvora za provođenje Programa od interesa za opće dobro neće sudjelovati u izbornoj ili drugoj promidžbi političke stranke, koalicije ili kandidata, neće davati izravnu potporu političkoj stranci, koaliciji ili kandidatu niti prikupljati financijska sredstva za financiranje političkih stranaka, koalicija ili kandidata za sve vrijeme trajanja ovog Ugovora.

Članak 19.

Ugovorne strane su suglasne da će svaki eventualni spor u svezi s primjenom ovog Ugovora rješavati u duhu međusobne suradnje, a u slučaju nemogućnosti sporazumnog rješenja priznaje se stvarno nadležan Općinski sud u Sisku.


Članak 20.

Ovaj Ugovor stupa na snagu danom potpisa, a primjenjuje se na razdoblje od 01.01.2026. do 31.12. 2026. godine.


Ovaj Ugovor, osim ispunjenjem, može prestati i na sljedeći način:

1. jednostranim raskidom izjavljenim od strane Zajednice u slučaju povrede jedne ili više odredbi ovog Ugovora;
1. na drugi propisani način.


Članak 21.

Izmjene i dopune ovog Ugovora valjane su samo ako su sačinjene u pisanom obliku.


Članak 22.

Ovaj Ugovor sačinjen je u 3 istovjetna primjerka, po 1 za svaku ugovornu stranu i 1 za Grad Sisak. U znak suglasnosti s gore navedenim tekstom, ugovorne strane isti potpisuju.




URBROJ: 2176/05-11-xxx/2026
Sisak, dd.mm.2026. godine




	ZA ZAJEDNICU:							ZA KORISNIKA:

	    Predsjednik							    Predsjednik

	
	  Davor Ivić						          





